钦定古今图书集成/历象汇编/岁功典/第011卷 > 《梁元帝纂要》 > 二十四番花信风
## 钦定古今图书集成/历象汇编/岁功典/第011卷 > 《梁元帝纂要》 > 二十四番花信风

“二十四番《花信风》”者，盖自冬至后三候，为小寒十二
月之节气。月建于丑，地之气辟于丑，天之气会于子，
日月之运，同在元枵而临黄锺之位，黄锺为万物之祖，是故十一月天气运于丑，地气临于子，阳律而施
于上，古人所以为造历之端；十二月天气运于子，地
气临于丑，阴吕而应于下，古人所以为候气之端。是
以有“二十四番花信风”之语也。五行始于木，四时始
于春。木之发荣于春，必于水土，水土之交在于丑，随
地辟而肇见焉，昭矣！析而言之，一月二气六候，自小
寒至谷雨，凡四月八气二十四候，每候五日，以一花
之风信应之。《世所异言》曰：始于梅花，终于楝花也。详
而言之，小寒之一候，梅花，二候山茶，三候，水仙大寒
之一候，瑞香二候，兰花三候，山矾立春之一候，任春
二候，樱桃三候，望春雨水一候，菜花二候，杏花三候，
李花惊蛰一候，桃花二候，棣棠三候，蔷薇春分一候，
海棠二候，梨花三候，木兰清明一候，桐花二候，麦花
三候，柳花谷雨一候，牡丹二候，酴醾三候，楝花花竟
则立夏矣。

### 农政全书